經數: 一七八八

經名: 金光明最勝王經疏卷第四末

頁數: 二七一

上              欄

諸佛實功德因斯當見釋迦佛記我當紹人中

尊金龍金光是我子過去曾爲善知識世世願

生於我家共受無上菩提記若有衆生無救護

長夜輪□受衆苦我於來世作歸依令彼當得

安穩樂三有衆苦願除滅悉得隨心安樂處於

未來世修菩提皆如過去成佛者願此金光懺

悔福永竭苦海罪消除業障煩惱悉皆亡令我

速招淸淨果福智大海量無邊淸淨離垢深無

底願我獲斯功德海速成無上大菩提以此金

光懺悔力當獲福德淨光明旣得淸淨妙光明

常以智光照一切願我身光等諸佛福德智慧

亦復然一切世界獨稱尊威力自在無倫匹有

漏苦海願超越無爲樂海願常遊現在福海願

□盈當來智海願圓滿願我刹土超三界殊勝

功德量無邊諸有緣者悉同生皆得速成淸淨

智  贊曰. 金鼓說懺悔音. 計此應合在後. 以

奉金鼓方發願故由文便故在前明之. 別顯

有八. 一頌第一願夢. 二次一頌願[&FFFF]#佛德. 喩

如□曇[&FFFF]#蓮華. 三次半頌願行懺悔. 四次一

頌願修諸善有四. 一行六度. 二濟衆生. 三願

成佛. 四願淨土. 五一頌願當得記. 六次一頌

願子亦同. 七次二頌願當利他. 利他中初一

頌半令得世間樂. 後半頌令得出世樂. 據勝

令得大果. 或可. 三有衆生下半令得三乘. 云

隨心故後令□心向大. 八次六頌願自得益.

自得益中有六. 初一頌願懺悔滅障得涅槃.

中苦海卽報障. 業業障煩惱卽惑障. 次一頌

願得法身智成大覺得報身. 次一頌願得身

智光照他起化身. 次一頌願身智光等諸佛.

中              欄

次一頌願超苦海樂圓滿. 於中有二. 半頌離

苦得樂. 半頌福圓智滿. 福圓卽因行智滿卽

果. 如無著般若論云. 欲福相法身智相法身

因果位別. 次一頌願得淨土俱成佛. 文顯可

知

經妙幢汝當知國王金龍主曾發如是願彼卽

是汝身往時有二子金龍及金光卽銀相銀光

當受我所記  贊曰. 第三大段結會今古. 許

當與記. 一頌結會一頌許記

經大衆聞是說皆發菩提心願現在未來常依

此懺悔  下第四大段衆聞發心願依修學

金光明最勝王經疏卷第四(本)

金光明最勝王經疏卷第四末

金勝陀羅尼品第八

金勝陀羅尼品三門分別. 一來意. 二釋名. 三

解妨. 言來意者上明夢聞金鼓說懺悔音滅

除業障修淨地行. 皆□親近供養諸佛發勝

祈願. 善根所成此等旣由佛得. □□敎常見

佛. 廣行難學略行易遵. 故授總持令依修□

常得見佛修行供養. 故前品後有此品生. 二

釋名者梵云□□(此云金)跋底(此云勝)陀羅尼(此云總持)

金者是喩. 陀羅尼是法. 勝通法喩. 金中之勝

如贍部金. 此總持勝亦復如是. 取金爲喩. 義

同於前三身品說. 解妨者問經云. 持此總持

者具大福德. 已多佛所殖善持戒決定能入

甚深法門. 旣云已多佛所殖善持戒. 此卽自

下              欄

能□[&FFFF]#諸佛. 何假佛敎總持之法. 答. 更令增

進故敎神[&FFFF]#

經爾時世尊復於衆中告善住菩薩摩訶薩善

男子有陀羅尼名曰金勝  贊曰. 品文分五.

初標[&FFFF]#勸持. [&FFFF]#人令學. 二敎持神[&FFFF]#前之方

便. 三正說神[&FFFF]#. 四廣[&FFFF]#功能. 五敎行方軌. 初

段有三. 一對機標[&FFFF]#之名. 二勸人持學所以.

三是故下美人令具修學. 此初也

經若有善男子善女人欲心親見過去未來現

在諸佛恭敬供養者應當受持此陀羅尼  贊

曰. 勸人持學所以有三. 初述願持. 次徵所以.

後爲解釋. 此初也

經何以故此陀羅尼乃是過現未來諸佛之母

贊曰. 後二文也. 能生諸佛名爲佛母

經是故當知持此陀羅尼者具大福德已於過

去無量佛所植諸善本今得受持於戒淸淨不

毁不缺無有障□決定能入甚深法門  贊

曰. 美人令其修學有八. 初標持人. 二有大福.

三逢諸佛. 四殖善根. 五具尸羅. 六無障□. 七

入正定聚. 八入甚深法則決定能入住正定

位. 長取決定能入甚深法門卽爲第八. 或但

爲七. 合第七八爲能證不退

經世尊卽爲說持[&FFFF]#法先稱諸佛及菩薩名至

心禮敬然後誦[&FFFF]#   贊曰. 敎持神[&FFFF]#前之方

便. 初標後敎. 初也

經南謨十方一切諸佛南謨諸大菩薩摩訶 薩

南謨聲聞緣覺一切賢聖南謨釋迦牟尼佛南

謨東方不動佛南謨南方寶幢佛南謨西方阿

彌陀佛南謨北方天鼓音王佛南謨上方廣衆

經數: 一七八八

經名: 金光明最勝王經疏卷第四末

頁數: 二七二

上              欄

德佛南謨下方明德佛南謨寶藏佛南謨普光

佛南謨普明佛南謨香積王佛南謨蓮華勝佛

南謨平等見佛南謨寶□佛南謨寶上佛南謨

寶光佛南謨無垢光明佛南謨辨才莊嚴思惟

佛南謨淨月光稱相王佛南謨華嚴光佛南謨

光明王佛南謨善光無垢稱王佛南謨觀察無

畏自在佛南謨無畏名稱佛南謨最勝王佛南

謨寶相佛南謨觀自在菩薩摩訶薩南謨地藏

菩薩摩訶薩南謨虛空藏菩薩摩訶薩南謨妙

吉祥菩薩摩訶薩南謨金剛手菩薩摩訶薩南

謨普賢菩薩摩訶薩南謨無盡意菩薩摩訶薩

南謨大勢至菩薩摩訶薩南謨慈氏菩薩摩訶

薩南謨善思菩薩摩訶薩  贊曰敎也. 初敎

總體後敎別禮. 初也. 別禮可知

經陀羅尼曰  南謨曷喇□娜□喇夜也  □

姪他  君□君□   矩折Ｃ矩折Ｃ  壹窒□

蜜窒□   莎訶  贊曰. 正說神[&FFFF]#

經佛告善住菩薩此陀羅尼是三世佛母  贊

曰. 下廣[&FFFF]#功能有二. 初明[&FFFF]#是佛母. 後明持

者獲益. 初也

經若有善男子善女人持此[&FFFF]#者能生無量無

邊福德之聚  贊曰. 獲益中初總標後別示.

此總也

經卽是供養恭敬尊重[&FFFF]#歎無數諸佛如是諸

佛皆與此人授阿□多羅三□三菩提記  贊

曰. 別示獲益有六. 一卽供養佛是法供養故.

二得佛授記. 三得世福果. 四所願遂心. 五常

近善友. 六佛菩薩等守護. 文段可知. 故不別

指

中              欄

經善住若有人能持此[&FFFF]#者隨其所欲衣食財

寶多聞聰慧無病長壽獲福甚多隨所願心無

不遂意善住持是[&FFFF]#者乃至未證無上菩提常

與金城山菩薩慈氏菩薩大海菩薩觀自在菩

薩妙吉祥菩薩大水伽羅菩薩等而共居止爲

諸菩薩之所攝護善住當知持此[&FFFF]#時作如是

法  贊曰. 五敎行方軌. 文分爲三. 一總標. 二

別示. 三結勸勿忘. 初也

經先應誦持滿一萬八遍爲前方便次於暗室

莊嚴道場黑月一日淸淨洗浴著鮮潔衣燒香

華散種種供養幷諸飮食入道場中先當稱禮

如前所說諸佛菩薩至心慇重悔先罪已右膝

著地可誦前[&FFFF]#滿一千八遍端坐思惟念其所

願日未出時於道場中食淨黑食日唯一食至

十五日方出道場能令此人福德威力不可思

議隨所願心無不圓滿若不遂意重入道場

贊曰. 別示於中有八. 一持[&FFFF]#方便. 二處所. 三

莊嚴. 四時節. 五結淨. 六供養. 七入道場下正

行. 正行中有九. 一歸禮. 二懺悔. 三虔恭. 四

誦數. 五起願. 六食處時節. 七所應食染令黑

亦得. 八知量. 九期限. 八能令下願遂有二. 初

福多之者二七願遂. 二若不遂意下惡業重

者更重邀期還如前作. 此分二品. 準餘修行

多分三品. 或約根性利鈍. 或障有三品. 或三

品修. 如心普賢或一七二三七日. 或復經生

業輕重別. 此亦如是文段準科

經旣稱心已常持[&FFFF]#忘  結勸勿忘

經重顯空性品第九重顯空性品三門分別.

一來意. 二釋名. 三解妨. 言來意前壽量等明

下              欄

大乘果. 夢懺等下明大乘行. 大乘行託境生.

前諸品中雖略明空未廣正辨. 今爲明境故

此品來. 又前諸品雖略明空多說有行. 恐其

滯有二執難除. 三輪不圓六度難滿. 故今廣

明我法二空. 重令除其二執三輪旣得淸淨

六度能到彼岸. 故此品生. 釋名者空性有三.

一者空卽是性卽遍計所執我法二種. 二者

空之性卽眞如. 是空之眞性因空所顯故云

空性. 非體性空. 三者依他亦名空性. 名無生

性故. 又云. 虛妄分別有. 於此二都無. 此卽依

他. 但空二執不空依圓故. 今乘此品明我法

空爲其方便正意令觀眞如空性. 非不了眞

如而能了諸行故. 若云舜若空卽是性. 云舜

若多卽空之性. 故解深密等云相無自性性

生無自性性勝義無自性性. 故三無性俱得

云性. 空者無也. 顯者明也. 重者復也. 前雖略

明猶未能解. 餘經雖廣亦未能知. 今復顯之

故云重顯空性品. 解妨者. 問旣云明空性品.

何故復云心證菩提眞實處常以甘露施群生

等. 菩提有情俱不空故. 答. 我法實皆空無法.

有情覺依他圓成實有故說得菩提. 若不先

觀空無由能證實. 爲對遣妄執故云空性

品

經爾時世尊說此[&FFFF]#已爲欲利益菩薩摩訶薩

人天大衆令得悟解甚深眞實第一義故重明

空性   贊曰. 品文分三. 一初結集[&FFFF]#說所因.

二佛爲重陳空義. 三時衆獲益慶躍奉行. 此

初也. 初結前文卽說[&FFFF]#已. 二所利器卽利菩

薩. 三標所悟卽第一義. 云眞實者簡諸小乘

經數: 一七八八

經名: 金光明最勝王經疏卷第四末

頁數: 二七三

上              欄

所說第一義諦. 彼非實故. 四顯慈悲卽重明

空性

經而說頌曰我已於餘甚深經廣說眞空微妙

法今復於此經王內略說空法不思議  贊曰.

佛爲重陳空義有三十三頌分二. 初三頌總

標說意. 次三十頌別爲說空. 初中復三. 初一

頌指廣顯略. 次一頌明其所爲. 後一頌明起

說因. 此初也. 於餘甚深. 深密楞伽般若等經

廣說. 此經王內略說空法者總略卽爲人法

別. 總卽十八空. 十八空中但明八種. 謂內空

外空內外空畢竟空無際空無散空自性

空一切法空. 影顯餘故

經於諸廣大甚深法有情無智不能解故我於

斯重敷演令於空法得開悟   贊曰. 明所爲.

令於空得開悟者. 於諸深法卽所迷境二空

眞理或菩提涅槃. 有情無智卽能迷人. 所爲

之生有四種人. 無智不解. 一執我法人. 二怖

空之人. 三解怠不修. 四疑惑不學故十八空

論云. 明此十八空理能除四種過失. 一除戱

論. 二除怖畏. 三除懈怠. 四除疑惑. 一除戱論

者有二. 一除世間外道我執. 二除出世行者

法執. 此二者有不能悟解二空之理. 二除怖

畏者衆生聞人法空怖不修道. 此卽著空. 佛

爲說有事有用. 若人能修則能得道及得道

果及至三身一切功德. 三除懈怠者. 若定言

淨不勞修道. 若定不淨則永無除滅. 今明. 如

如非淨不淨. 但有惑時名爲不淨. 除惑已去

名得淸淨. 故應修道方可解脫. 四除疑惑者.

旣聞如如非有非無則心猶豫. 爲其分判. 人

中              欄

法二我決定非有. 人法二無理決定非無. 故

除 疑惑令得開悟

經大悲哀愍有情故以善方便勝因緣我今於

此大衆中演說令彼明空義   贊曰. 明起說

因. 以善方便爲作勝因緣. 明者解也. 令彼解

空義

經當知此身如空聚六賊依止不相知六塵諸

賊別依根各不相知亦如是  贊曰. 下三十

頌別明空. 分之爲六. 初十二頌明初三空爲

除有情我法二執. 第二有半頌明畢竟空. 三

一切諸法下有四頌半明無際空. 四我斷一

切下一頌明無散空. 五我開甘露下一頌明

自性空. 六自餘文明一切法空. 問. 準十八空

論等空有十八. 何故但明八耶. 答. 準彼十八

空論. 初六明空自體. 次十明空之用. 第十七

空屬體第十八空屬用. 體中內空爲破能受

我. 外空爲破所受法. 內外空通破二故別明

之. 大空是器世間非有情故. 空空卽能觀如.

無漏智與如合名空空. 眞實空卽眞如理能

所證法凡夫未得. 又此大空眞實空法空攝

空空. 卽人空攝. 故不別說. 十用之中有爲無

爲明其因果. 但在自利故不明之. 若畢竟空

爲常益有情. 無際空成前常益. 無散空爲

常益故不住涅槃. 自性空開悟有情令得涅

槃. 相空爲成諸相好. 劣故不明. 一切法空令

成力無畏等. 有法空無法空通出十四空體

除增減執. 此畢竟等五於利他勝. 餘非勝要

故略不說. 廣此諸空如法苑中空義林說. 又

解. 初三頌科解如前. 次十七頌正爲說空. 後

下              欄

我斷一切煩惱下明說空所因. 1且依第一且

依第一別解中初文分二. 初一頌總標初三

空. 後十一頌別明三空. 此初. 此身如空聚標

內外空. 卽造根四大及細意識爲六識依. 及

爲五色根依名內空. 亦爲外境故名外空. 卽

扶根塵名之爲外. 非離身外. 六賊依止不相

知標內空. 六塵諸賊等標外空. 下各廣釋. 此

所依身猶聚沫等云如空聚. 又有漏虛僞無

功德故名爲空聚. 然六根境皆能爲緣損壞

善根品故[&FFFF]#名賊. 故云六塵諸賊別依根

經眼根常觀於色處耳根聽聲不斷絶鼻根□

嗅於香境舌根[&FFFF]#[&FFFF]#於美味身根受於輕軟觸

意了法不知厭此等六根隨事起各於自境

生分別   贊曰. 下別明空. 初三頌半明內空.

次一頌半就能所緣以明外空. 後六頌明內

外空. 就內空中初兩頌就所依根以明空空.

次識如幻下一頌半就能依識以明內空. 此卽

初也. 此六根體及所緣境釋其根名廣如法

苑補闕蘊處界義林廣明. 十八空論云. 凡夫

二乘諸內六入能受六塵果報故名受者. 爲

破此執唯有六根. 無能受法名受者空. 此意

根境識三和合能受. 非根獨能. 破外道執受

者我故. 破二乘執能受法我. 又破離識但說

爲空. 隨事起者隨能造大幷能依識等事起

照自境生妄識分別

經識如幻化非眞實依止根處妄貪心如人奔

走空聚中六識依根亦如是心遍馳心隨處轉

託根緣境了諸事  贊曰. 就能依識以明內

空. 論云. 以無境故識不得生是名內空. 識如

經數: 一七八八

經名: 金光明最勝王經疏卷第四末

頁數: 二七四

上              欄

幻事從[&FFFF]#倒生. 妄想取境如走空聚. 諸境皆

貪名遍馳心. 託根緣境. 根境旣空故識非有

經常愛色聲香味觸於法尋思無暫停隨緣遍

行於六根如鳥飛空無障□[&FFFF]#此諸根作依處

方能了別於外境  贊曰. 明外空也. 擧能緣

識明境是空. 遍行六根者或一意識義. 又約

一意處現起之識云遍行六根. 識遍緣境如

鳥無□. 旣[&FFFF]#根處方變緣境. 根識是空外境

非有. 對小乘人亦破離識令除法執. 對外道

人破其我所亦破我執. 故說爲空. 故彼論云.

若諸衆生有所受用. 但是六塵內無人故無

能受者. 外無法故無所受者. 人法俱空唯識

無境是名外空. 問. 何故根境識三相對而明.

答. 以識依受者受者無故識亦無. 根[&FFFF]#識取

境. 識無根不有. 境因心變. 境離心無. 皆約執

明故根境識相對而明. 故論云. 六入無識卽

無有人. 識無根塵則無有法. 兩義相須. 故知

皆空

經此身無知無作者體不堅固託緣成皆從虛

妄分別生譬如機關由業轉  贊曰. 下明第

三內外空. 卽造根及扶塵之四大是根境依.

復總合觀故云內外空. 故彼論云. 內外空者

謂身四大爲內外法之所依止. 內依者謂內

六根. 外依者謂外六塵根. 及非根亦皆是空

名內外空. 辨中邊同. 於中分三. 初一頌總明

無我. 次三頌別明四大互乖無常有苦. 後二

頌明身無淨樂等故空. 初也. 無知者無作者.

下一者字貫通無知. 身如聚沫故不堅固. 四

大合成故託衆緣. 皆從[&FFFF]#倒虛妄所生總無

中              欄

我故. 如機關木人. 但由業風所轉

經地水火風共成身隨彼因緣招異果同在一

處相違害如四毒蛇居一□此四大蛇性各異

雖居一處有昇比或上或下遍於身斯等終歸

於滅法 贊曰. 別明四大互乖無常有苦. 初

兩頌總明相乖故無常. 後一頌顯性各別故

有苦. 初復有二. 初一頌總明相違. 次一頌明

相違所以

經於此四種毒蛇中地水二蛇多比下風火二

蛇性輕擧由此乖違衆病生  贊曰. 顯性各

別故有苦

經心識依止於此身造作種種善惡業當往人

天三惡趣隨其業力受身形遭諸疾病身死後

大小便利悉盈流膿爛蟲□不可樂棄在屍林

如朽木  贊曰. 明無淨樂等故空分二. 初一

頌不淨業故招五趣果. 不同無漏白淨之業

招淸淨果. 後一頌明不淨相無淨樂故空. 如

解脫道論於不淨有十想. 一[&FFFF]#脹想. 二靑瘀.

三爛壞. 四棄擲. 五鳥獸食□. 六身肉分張. 七

斬斫離散. 八赤血塗染. 九□臭. 十骨想. 此經

不具. 頌中略示

經汝等當觀法如是云何執有我衆生  贊

曰. 上來明觀空體卽人法空. 此下明觀空作

用有五空. 此卽畢竟空. 文勢亦得結前無我.

據別卽令觀畢竟空. 菩薩發心爲常益物. 故

次令觀畢竟空也. 故彼論云. 菩薩修空爲欲

畢竟利益衆生. 盡生死際誓不斷絶等. 然彼

論文以所觀生無令觀能願之心畢竟空. 不

爾執著不成大悲. 衆生攬法以成. 法旣體空.

下              欄

衆生寧有. 故觀生空

經一切諸法盡無常悉從無明緣力起彼諸大

種咸虛妄本非實有體無生故說大種性皆空

知此色虛非實有  贊曰. 明無際空. 爲成畢

竟利有情故觀無際空. 故辨中邊云. 生死長

遠無初後際. 觀此空故名無際空. 不觀爲空

便速厭捨. 爲不厭捨此生死故觀此無際. 十

八空論云. 妄想無法故曰無前. 分別無相故

稱無後. 無前無後是故名空. 此意無明妄想

生故云無前. 生老死等相未來無故稱無後.

又除遍計無常作作. 二緣生故所以名空. 文

段分三. 初一頌半總明體空. 次兩頌別明緣

生. 後一頌明輪□不息卽是無終. 初也. 諸法

無常觀無常緣生. 無明力起觀無作緣生卽

是無常. 無明爲緣餘支得起. 彼□刺藍等諸

位大種[&FFFF]#倒緣生名爲虛妄. 不同勝數諸外

道等說體皆實. 云本非實有體皆從緣起. 無

自然生故云無生. 故說大種性皆空者結前

大種虛妄. 由此虛妄觀若色□. 非實故空

經無明自性本是無[&FFFF]#衆緣力和合有於一切

時失正慧故我說彼爲無明  贊曰. 別明十

二. 此初無明也. 非神我等起. 非自性等因生

云本無. 但衆緣有明緣生義. 無正慧明1妄失

正慧說爲無明

經行識爲緣有名色六處及觸受隨生愛取有

緣生老死憂悲苦惱□隨逐  贊曰. 明所餘

支. 文相可知

經衆苦惡業常纏迫生死輪□無息時本來非

有體是空由不如理生分別  贊曰. 明輪□不

經數: 一七八八

經名: 金光明最勝王經疏卷第四末

頁數: 二七五

上              欄

息. 顯無終也. 衆苦者明. 從生老後起惑業. 惑

纏苦迫因業更復. 生死輪□虛妄緣生. 無有

實體皆心所變. 識外體空. 由不如理虛妄生

思惟倒分別. 非他所造

經我斷一切諸煩惱常以正智現前行了五蘊

宅悉皆空心證菩提眞實處   贊曰. 明無散

空. 辨中邊云. 爲所修善至無餘依般涅槃位

亦無散捨. 而觀空故名無散空. 此意不同二

乘無大悲. 故所修諸善至無餘位卽皆散捨.

身陸致滅故. 十八空論云. 是故如來雖入涅

槃不捨本願. 隨物機緣□現應化. 導利含生

常隨不捨. 如月影像不離水鏡. 不同二乘入

滅永斷慈悲薄少不能化他等. 如月影不離

水. 如物像不離鏡. 但有水鏡緣別像必隨現.

我斷煩惱明得涅槃. 常正智現前卽所起應

化是智影故名爲正智. 又卽四智獲常五蘊

能了皆爲空. 故不捨生死. 心眞實處故不捨

涅槃. 菩提菩提斷俱名爲菩提. 非虛妄故名

眞實處. 亦卽三身不卽離. 義思準可解

經我開甘露大城門示現甘露微妙器旣□甘

露眞實味常以甘露施群生   贊曰. 明本性

空. 辨中邊云. 諸聖種姓自體本有. 非習所成

說名本性. 菩薩爲此速得淸淨. 而觀空故名

本性空. 此說行性名聖種性. 卽本性住種姓.

十八空論云. 佛性者一切諸法自性法體. 性

有二義. 一者無始. 二者無因. 下成生死法爾

本有. 譬如無始生死相續. 有心無心自體無

因. 此意情非情皆法爾有. 若心有因爲當本

有. 此問. 心因爲無始有爲新始生. 若本有因

中      欄

卽是自然(此意若云心因是本有者卽法爾有)卽是自然亦應許心

是自然法(此成現心但是法爾同因無始)昔未有因(此意難云若言先未有因牒識)

(云)應無衆生後時有因方有衆生(此難意則無因時未有衆生後)

(時有因方有衆生若許爾者)如土石等. 若有因時應成衆生(此意)

(石土等先無衆生因後不可有因令成衆生故知自然一作有心一作無心)佛性亦爾自然

無因(此意明行性法爾先有不是明行後時有因方有)虛妄尙有自然之義

何肉眞實而不法爾. 故由無始佛性爲因. 所

以六入欲心解脫. 若無佛性解脫之果不得

成就. 此意同彼善戒經地持論等六處殊勝

等. 我開大城卽涅槃門. 卽能詮之敎. 微妙器

者卽行佛性能得受證涅槃甘露. 旣得甘露

等明他聞得. 得卽證也. 常以施生明他能施.

或此釋前我開城之所以. 我旣自證故施群

生故說境行性. 分別無相依他無生名本性

空. 問. 觀此空有何利益. 答. 十八空論云. 令

諸衆生離五過失生五功德. 離五失者一除

下劣心. 若人不信實有佛性是應可得. 是故

不能發菩提心常守下劣. 由信有性令其發

心能除下劣. 二除高慢心. 若不能解佛性平

等. 謂我有性故能發心. 他無佛法不能發心.

故生高慢. 若體此理無有彼此. 高心卽滅. 此

悟行性之理無有彼此. 三除妄想執. 若識生

死妄想非眞. 卽不見能罵所罵等. 由不見能

所能除妄想. 唯見衆生皆有佛性功德圓滿.

以是義故卽生慈悲成大菩薩. 四除我見一

切諸法本自性空. 若有若無二皆平等. 由作

此解捨我見執. 五除怖畏心. 能令衆生信受

甚深有相無相. 何以故. 若解佛性則能信受

相無相法. 是故不謗空不空義. 生五功德至

下              欄

下當知

經我擊最勝大法鼓我吹最勝大法螺我然最

勝大明燈我降最勝大法雨降伏煩惱諸怨結

建立無上大法幢  贊曰. 下三頌明一切法

空. 辨中邊云. 爲令力無畏等一切佛法皆得

淸淨而觀此空. 故名一切法空. 十八空論意

同. 文廣. 顯得三身離不離義. 1化得應身決

定不離法身. 若法身望應身有離. 法身是本

應身爲末. 末不離本本可離末故. 彼論問. 何

以法身不離應身有何過失. 答曰. 若爾一人

得佛餘應同得. 以一切人不同得故知法身

不卽應身. 於中分二. 初明所得功德. 後由是

我於下明爲心此功德修行方成. 初中復二.

一頌半明得一切功德體. 後一頌半明一切

功德利用. 此初也. 擊大法鼓開權. 吹大法螺

說敎. 然大法燈照涅槃理. 降大法雨成就智

身. 降諸怨結者破惡. 卽餘經云. 欲說大法建

大法幢得菩提智

經於生死海濟群迷我當關閉三惡趣煩惱熾

火燒衆生無有救護無依止淸□甘露充足彼

身心熱惱普皆除  贊曰. 下明功德利用. 由

諸衆生不識苦諦不斷集諦不證滅諦不修道

諦故受諸苦. 今此初句是總關閉惡趣令捨

苦諦. 煩惱燒生至無依止令斷集諦. 甘露充

足彼令證滅諦. 身心熱[&FFFF]#皆除此能除者令

修道諦. 令諸衆生知苦斷集證滅修道. 卽四

弘願功德. 有二. 謂自他利. 此中多說利他功

德. 益物勝故

經由是我於無量劫恭敬供養諸如來  贊

經數: 一七八八

經名: 金光明最勝王經疏卷第四末

頁數: 二七六

上              欄

曰. 下明我爲心此一切功德修行方成. 卽顯

觀空勝獲五利勸人修學. 五勝利者十八空

論云. 一除下劣心生正勤事. 二除高慢心生

恭1敎心. 三除虛妄想生慈悲行. 四除我見心

生般若觀. 五除怖畏心樂受正法. 下八頌中

分之爲四. 初由是我於無量劫卽明初生正

勤經無量劫行正勤事幷第五樂受正法經無

量劫. 次恭敬供養諸如來一句明除高慢生

恭敬心. 生恭敬心故復能修行十供養

經堅持禁戒趣菩提心證法身安樂虛施他眼

耳及手足妻子□僕心無[&FFFF]#財寶七珍莊嚴具

隨來心者咸供給忍等諸度皆遍修十地圓滿

成正覺  贊曰. 此兩頌明除妄想行慈悲行.

除他破戒垢故持戒. 戒爲諸善之根本故所

以先明. 爲除他貪故行布施. 爲除他瞋及懈

怠故行忍等諸度. 此諸度各多差別. 一一遍

修得圓滿已方成正覺

經故我得稱一切智無有衆生度量者  贊

曰. 下五頌半明第四除我見生般若觀分二.

初半頌明般若餘不能量. 後五頌校量難知.

初也. 故者所以. 我觀空修諸行滿. 故得稱一

切智. 故者亦由. 由我觀空餘如前解

經假使三千大千界盡此土地生長物所有叢

林諸樹木稻麻竹葦及枝條此等諸物皆伐取

[&FFFF]#悉細末作微塵隨處積集量難知乃至充滿

虛空界  贊曰. 校量難知. 初二頌擧一三千

塵數. 次一頌擧十方塵數. 後兩頌校量不

知. 初也

經一切十方諸刹土所有三千大千界地土皆

中              欄

悉末爲塵此微塵量不可數   贊曰. 擧十方

也. 此微塵量不可數. 卽通結前一三千界

經假使一切衆生智以此智慧與一人如是智

者量無邊容可知彼微塵數   贊曰. 正校量

也. 初知塵數

經牟尼世尊一念智令彼智人共度量於多俱

□劫數中不能算知其少分  贊曰. 不能知

佛智也. 一念之智多劫不知. 肉長時也

經時諸大衆聞佛說此甚深空性有無量衆生

悉能了達四大五蘊體性俱空六根六境妄生

繫縛願捨輪□正修出離深心慶喜如說奉持

贊曰. 品第三段時衆獲益慶躍奉行. 分五.

初指所聞法. 二顯得悟數. 三悉能了下明所

得悟. 四願捨下明願修行願捨生死. 出離者

涅槃. 五深心下明慶益奉持流通不絶

依空滿願品第十

依空滿願品三門分別. 一來意. 二釋名. 三解

妨. 言來意者前品明空. 是所觀境. 未說修行

今正明依二空起行. 行無所著方契正修. 修

稱於眞方能得果. 故前品後有此品生. 釋名

者. 依者能依卽所修行亦通所依. 所依卽於

聲境第七攝. 空者是境卽行所觀. 滿願者果

隨願得滿. 卽所修行稱空境修. 離有無執當

得果滿名依空滿願. 此品廣明. 故以爲名. 三

解妨者. 問. 若前品明境爲令生解未說修行.

如何聞說解空發願. 答. 前正明境. 隨聞分修.

故有得益. 此正明修故天女請云. 唯願爲說

於甚深理修行之法. 又前聞空生無分別智

行利. 後令起修二智二利. 又前利根聞說得

下              欄

益此爲鈍根. 問. 前之三品不請而說. 何故此

品待請方說. 答. 令法久住顯佛大悲不請而

說. 令生渴仰機宜所欲因請方說. 故不一準.

又前爲現會修此爲後時學. 又前品久修者

隨聞能修. 此品通爲近遠二修

經爾時如意寶光耀天女於大衆中聞說深法

歡喜踊躍  贊曰. 大文分六. 一天女請問. 二

佛告善女天下世尊爲答習學之方. 三爾時

世尊作是語已下. 天女領悟奉持修學. 四說

是品時下明時衆聞經得益多少. 五梵王是

金光明下. 校量顯勝令其受行. 六爾時大梵

天王下諸天聞[&FFFF]#願護流通. 初中分三. 初天

女陳請. 次世尊垂許. 後正申請. 初中有五. 一

出請人. 二明請處. 三述請因. 四陳請相. 五申

啓請. 此有三也. 觀空稱念名如意. 因發妙慧

云寶光. 破二障闇稱爲耀. 離染自在號爲天.

生長地善故曰女. 上解請主名. 亦表觀空能

生勝慧破自他障生長地善故. 此天請菩薩

悲願具大神通. 應物現形皆令獲益. 是故菩

薩化爲女形. 問. 此菩薩位居何地. 答. 準眞諦

三藏云八地已上. 又令證無生忍故此或六

地. 準前得地相第六地相能令界淨. 現七寶

蓮華池遍世界故下發願已界淨生華. 應第

六地. 於大衆中請處. 聞說深法等請因. 身悅

曰歡心悅名喜. 踊躍者跣足[&FFFF]#也

經從座而起偏袒右肩膝著地合掌恭敬白佛

言世尊唯願爲說於甚深理修行之法  贊

曰. 初陳請相. 白佛言下申啓請. 啓請有二. 初

長行後頌請

經數: 一七八八

經名: 金光明最勝王經疏卷第四末

頁數: 二七七

上              欄

經而說頌言我問照世界兩足最勝尊菩薩正

行法唯願慈聽許  贊曰. 頌請. 世間有二. 有

情及器. 身光智光俱照二世間. 如瑜伽八十

三云. 能知有情八萬百千心行差別. 能知東

方無邊世界若千成壞等. 此智光照. 法華經

云. 放眉間光照諸世界見六道等. 又云. 我以

相嚴身光明照世間. 此身光照. 於諸有足兩

足爲勝. 人天二趣是二足. 人天二足梵釋人

王各爲調御. 佛能調彼名最勝. 沙門婆羅門

人中調御. 佛亦調彼名最尊. 故云最勝尊. 故

瑜伽八十二云. 兩足中尊諸調御中最勝最

上沙門衆中最爲殊妙. 菩薩正行法是所請

法. 簡二乘等云菩薩. 簡邪行故名正行. 邪行

無量. 略總而言諸帶二執行名爲邪. 今問離

執稱正理行

經佛言善女天若有疑惑者隨汝意所問吾當

分別說  贊曰. 次世尊垂許

經是時天女請世尊曰云何諸菩薩行菩提正

行離生死涅槃饒益自他故  贊曰. 後正申

請. 請有二. 一問菩提之正行. 二問無住涅槃

之正行. 此覺寂因俱能饒益於自他故. 又復

菩薩意心菩提利樂有情窮未來際. 於涅槃

中心無住處異於凡夫及二乘. 故一正行言

通上菩提及下涅槃. 或無住涅槃亦名菩提.

菩提斷亦名菩提故偏問之. 故下答云. 依於

法界行菩提法答菩提正行. 修平等行答無

住涅槃因. 生死涅槃俱平等無欣厭故. 若不

行此二行卽不證二果. 故下云. 若如是者凡

夫之人應見眞諦得於無上安樂涅槃. 乃至

中              欄

云. 卽執著未得解脫煩惱繫縛卽不證阿□

菩提. 此俱返顯. 又解. 行菩提正行所謂悲智.

由智故得如此如是智性智相. 合斷智德名

爲法身離生死. 由悲故得應化身. 卽是恩德

爲生說法離涅槃. 修智故益自. 修悲故益他.

此釋順前三身品無住涅槃. 又行有四. 謂信

般若. 大定. 大悲. 四行能除不信著我畏苦捨

心四種重障. 卽能爲佛淨我樂常四德之因.

初二煩惱障後二所知障. 由信及智離生死.

由悲離涅槃. 定爲二因. 彰二俱勝故偏問之.

菩提涅槃各有四德. 四障能□故

經佛告善女天依於法界行菩提法修平等行

贊曰. 世尊爲說習學之方. 於中分三. 初標

宗略釋. 次善女天云何五蘊下法喩廣明. 後

善女天若善男子下結勸修學. 初中復五. 一

標. 二徵. 三釋. 四結. 五通. 此初標也. 依於法

界擧前空性所觀之境. 辨中邊云. 卽此中說

所知空性. 由無變義說爲眞如. 眞性常如無

轉變故. 乃至云. 由聖法因義說爲法界. 以一

切聖法緣此生故. 此中界言卽是因義. 問. 準

攝大乘及成唯識論卽以第八爲一切法因. 阿

毘達磨經云. 無始時來界一切法等依. 由此

有諸趣及涅槃證得. 何故中邊說眞如理爲

諸法因. 答. 約流轉還滅依卽說第八識是一

切法因. 持彼種故. 若約迷悟依卽說眞如性

故. 勝□經云. 如來藏爲依爲持爲建立. 寶性

論中卽依此義說眞如理. 爲無始時來界等.

問. 旣迷悟依通生染淨. 云何中邊論云聖法

因義說爲法界. 答. 不說唯言故無有失. 又復

下              欄

染法不由證如始得生. 若諸聖法因根本智

之所引生. 無 分別智必證如起. 是故偏說爲

聖法因. 此增上緣因. 非親因緣. 今此云依是

所緣因. 於是境聲. 緣勝義諦行菩提法. 以法

界性非生死涅槃. 離二相故. 故亦非非生死

涅槃. 不離二故. 如是見於諸佛菩提亦非生

死涅槃. 菩提卽三身. 三身非生死涅槃. 作

如是觀修菩提法卽是修平等行. 故十八空

論云. 化身非生死涅槃. 何以故. 生死皆是

妄想[&FFFF]#倒不過苦集故. 化身不爾. 依法應生

(法者法身應者應身)體非[&FFFF]#倒. 復能除衆生[&FFFF]#倒故非生

死. 非涅槃者有始終故非生死故非[&FFFF]#倒. 非

涅槃故非眞實. 又云. 法身與彼應身亦不卽

不離故. 十八空論問云. 若法身不離應身有

何過失. 答曰. 若爾一人得佛餘應同得. 以一

切人不同得故知法身有不卽應身義. 此意

法身一切衆生平等共有. 體是其一. 與應身

一故一得應身應一切得. 體無別故. 旣不如

是明知法身有不卽應身義. 論云. 又亦不離

應身. 何以故. 法身無異常不離三世諸佛功

德故. 若能如此體解法應離不離義. 卽除決

定離不離執. 依不離道理而修諸行故. 能證

得應身之果. 化身亦爾. 此意法身與應化身

不卽不離. 應化與法身亦不卽不離. 亦如眞

如. 作如是觀而修菩提名平等行. 知果旣然

修行亦爾. 不卽生死涅槃成無住道. 卽七大

性中方便大性

經云何依於法界行菩提法修平等行   贊曰.

徵也. 眞如是常. 菩提行等無常. 常無常生死

經數: 一七八八

經名: 金光明最勝王經疏卷第四末

頁數: 二七八

上              欄

涅槃有體無體體相各異. 云何依法界行菩

提法修平等. 此意約彼執情執一向異而假

徵之

經謂於五蘊能現法界法界卽是五蘊五蘊不

可說非五蘊亦不可說  贊曰. 第三釋. 此約

不離不卽答. 初云. 謂於五蘊能現法界. 法界

卽是五蘊. 此不離義. 謂於者指斥標擧發端

之義. 卽於五蘊能現法界. 法界卽現五蘊. 此

有二. 一云. 依遍計所執相無自性及所顯空

性故說五蘊能現法界. 法界卽是五蘊故. 般

若心經云. 色卽是空空卽是色. 受想行識亦

復如是. 空性卽如故. 解深密經及瑜伽論云.

於第二時唯爲發趣修大乘者. 於一切法無

生無滅本來寂靜自性涅槃. 以隱密相轉正

法輪. 十八空論亦云. 故知分別無相依他無

生名眞實性. 眞實體無. 無體故無相. 無相故

無生. 無生故無滅. 無滅故寂靜. 寂靜故名自

性涅槃. 辨中邊論亦云. 無二謂無所取能取.

有無謂有二取之無性. 此意所能取無. 卽所

取五蘊及能取心俱遍計故體無. 無之性體卽

是如故. 云五蘊能現法界. 法界是五蘊性亦

名五蘊. 故云法界卽五蘊眞如. 由此道理遍

計所執五蘊體無亦不可說. 二無之性體非積

聚名非五蘊. 性離言故亦不可說. 此除遍計.

以證眞而修行說二云依他中唯有圓成圓成

中唯有依他. 云五蘊能現法界法界卽是五

蘊. 約不離義云是五蘊. 故中邊論云. 卽虛妄

分別中有空性故. 及空性中有虛妄分別故

是卽契中道. 空性卽法界. 雖云不離不可言

中              欄

一異. 若此法界與五蘊一亦不可說. 若此法

性非五蘊者此意說異. 亦不可說. 俱是遍計

無自性故不可說故. 中邊云. 若異應成法性

異法. 便違聖說. 如苦等性. 若一應非淨智境.

亦非共相. 此卽顯空如與虛妄分別. 依此離

一異相. 云不可說. 或復二性俱非言境名不

可說. 故成唯識論云. 眞謂自性假智及詮俱

非境故. 旣非言說又非決定一向一異. 故非

生死涅槃別. 所以云平等. 雖別言五蘊意約

三身令心修行. 卽五修中依止自在修也. 然

約不一異釋順中邊十八空論. 依此經文卽

通二解. 然依重詰爲通釋文卽不一異爲勝.

前徵後詰. 依影顯說. 卽通說勝

經何以故  贊曰詰也. 何所以故法界亦五

蘊不可說. 非五蘊亦不可說

經若法界是五蘊卽是斷見若離五蘊卽是常

見  贊曰通也. 有三. 初釋不得言一異. 次出

不得所由. 後結. 此初. 若法界卽五蘊約遍計

說. 彼是無故卽是斷見. 若離五蘊別見法性

卽是常見. 又法界卽五蘊約依他說. 二乘得

無餘時法界同斷. 卽是斷見. 或隨有爲眞如

有滅故說爲斷. 若離五蘊別見法性卽是常

見. 以法性體與彼遍計依他二性非定一異.

言定一異俱是遍計. 不離斷常. 問. 眞如非常

見爲常者名爲常見. 眞如是常見之爲常. 稱

境而知何名常見. 答. 言常無常此隨言詮. 是

分別見. 談其法體非常無常. 如言執常. 故是

常見. 又復正違無分別智. 此意欲令離分別

執亡相方修. 若執爲常違此正智. 以其法性

下              欄

離有無一異常斷相故. 不障後得智離執觀

如以爲常也. 此中卽離應可立量云.  法界應

有斷. 斷者滅義. 因云. 卽五蘊故猶如五蘊. 又

若離五蘊卽是常見者. 卽難依他應是常名

爲常見. 以蘊非蘊中隨一攝故. 猶如法界. 然

此不爲破他故不立量. 復違敎過. 以敎不許

五蘊常故. 但可顯云應是常見. 然觀經文但

明法界與五蘊體非定一異. 若定一異法界

體應是斷是常

經離於二相不著二邊不可見過所見無名無

相  贊曰. 出不得言一異之所以. 離於二相

離常無常有無生滅此等二相故. 不著二邊

遠離增減. 我法二不有離增. 空性如不無離

減. 不可見非五識境. 過所見超於意識虛計

度境. 無名離能詮. 無相離所詮

經是則名爲說於法界  贊曰結也. 由離二相

等故不可說與蘊一異. 是則名爲說法界體

1法界體旣離此等相修行時如法界相

經善女天云何五蘊能現法界如是五蘊不從

因緣生  贊曰. 次下法喩廣明. 意就法界離

於八不. 故依五蘊能現法界. 初且擧不生明.

次例不滅等. 文分爲四. 初法. 次善女天譬如

鼓聲下喩說. 三若不可生下例餘七不. 四故

知五蘊非有非無下總結成. 初法說中分三.

初假徵起前. 二標宗. 三釋所以. 此初二也. 標

宗意說五蘊不生破遍計執. 依遍計無卽能

現法界. 故五蘊與法界不一異等

經何以故  贊曰. 下釋所以. 初假設外徵. 何

所以故不從因生. 此假作執因中有果論及

經數: 一七八八

經名: 金光明最勝王經疏卷第四末

頁數: 二七九

上              欄

去來實有論徵. 執有果論者意說. 因中已有

果竟. 但從緣生或從緣顯. 若如穀種. 因中先

無其果而後生穀亦應生豆等. 彼此本無從

因生故. 若爾卽應從於一因生一切果. 是故

因中定已有果. 但緣生顯. 何所以故不從因

緣生. 若去來實有論徵意. 三世法有. 然未來

世有生能生應生之法. 若無生生不至現在.

何所以故云不從因緣生

經若從因緣生者爲已生故生爲未生故生

贊曰. 正釋. 初總牒. 二爲已生故生下開徵. 三

若已生生者下別非. 四無名無相已下結成

五蘊能現法界. 此初二也. 此開徵意云. 爲諸

法生已更待生等因爲能生. 爲諸法未生待

生等因爲能生

經若已生生者何用因緣  贊曰. 別非. 此非

初已生. 若法未生可待因生果旣生已. 何用

生等爲因緣生. 故十二門論頌云. 此生若未

生云何能自生. 若生已自生已生何用生. 初

二句破未生生. 後兩句破已生生. 此破去來

實有. 論釋云. 若謂生已而生. 生已卽是生. 何

須更生. 生已更無生. 作已更無作. 此意生已

更無生者直責. 作已更無作擧喩例破. 如所

作事了而更不作. 旣體生已何更生生. 此難

破大生及小生. 例所生法爾. 又解. 亦破所生

法. 又頌云. 先有卽不生. 先無亦不生. 有無亦

不生誰當有生者. 此破因中有果論. 初句破

先有果但用因生. 第二三句設破先無及俱

有無用因生. 第四句結不用因生. 故所生亦

無. 此意本無今有. 有卽名生. 果旣因中先有

中              欄

卽應名生. 此旣已生何用因生. 故釋云. 若果

因中先有而生是則無窮

經若未生生者不可得生  贊曰. 此非未生

生. 初立宗. 何故下擧因. 十二門論云. 若未生

而生未生名未有. 云何能自生. 此意因緣未

生卽體是無. 無自不能生何能生他. 此破去

來實有論. 彼論復云. 復次若因中無果而果

生諸因相卽不成. 何以故. 諸因若無法何能

作何能成. 若無作無成云何名爲因. 此意言

因必須對果. 果旣無體對誰名能作能成. 旣

無能作能成何得名因

經何以故  贊曰. 將欲擧因. 先假徵之

經未生諸法卽是非有   贊曰. 擧因也

經無名無相非校量譬喩之所能及   贊曰.

結成五蘊能現法界. 以非有卽法空. 非校量

譬喩之所能及者. 無比量能立令生

經非是因緣之所生故  贊曰. 結也. 雙結前

二. 若已生法亦非是因緣生. 若未生生者亦

非是因緣之所生. 故旣非因緣生. 卽無名無

相譬所不及. 此卽法界故. 法界與遍計及依

他性俱不一異言無名無相. 亦應云不生不

滅. 乃至自性涅槃但顯略爾. 此中比量若已

生法應不待因生. 體已生故. 如過去等. 若未

生法應立宗云. 諸未生法應不可得生宗. 以

非有故因. 無名無相故亦得是因. 諸非有者

皆不可得生. 如[&FFFF]#角等. 諸無名相者皆不可

得生. 如眞如等. 又十二門論云. 若不生法生

一切不生法皆應生. 一切凡夫未生阿□菩

提皆應生. 又不壞法阿羅漢煩惱不生而生.

下              欄

此說不退法羅漢應起煩惱. 又云. [&FFFF]#馬等角

不生而生. 是事不然. 是故不應說不生而生.

顯揚論第九瑜伽論第六. 及廣百論第四等

皆悉有破. 恐煩不引. 此上破妄. 卽依遍計五

蘊卽現法界. 未說依他下喩及合方顯依他

能現法界

經善女天譬如鼓聲依木依皮及□手等故得

出聲  贊曰. 第二喩說. 文中有二. 初喩依他

假有. 次顯遍計是無. 此初也. 有二. 初明依他

有. 次顯能現法界. 此依他假有也. 因緣如幻.

但假合生

經如是鼓聲過去亦空未來亦空現在亦空

贊曰. 顯五蘊能現法性. 旣是緣生非定實有.

過去已滅未來未生現在不住. 故皆是空. 空

卽法界. 故無著菩薩般若論中. 說夢電雲喩

三世法. 名修出離. 出離卽涅槃. 以無生滅故.

瑜伽等六三世各有十二相故不可說有. 廣

如彼說

經何以故是鼓音聲不從木生不從皮生乃□

手生不於三世生是則不生   贊曰. 次顯遍

計是無. 初徵次辨後結. 中論云. 諸法不自生.

自無作用故. 亦不從他生他無作用故. 亦不

從共生共無作用故. 非不從二生. 雖無作用

緣而有功德緣可得. 此破執有實作用. 今此

亦爾. 聲不從木生等無作用故. 不從皮□手

生亦爾. 不於三世生者. 過去生已滅未來無

不生. 現世自已生故非三世生. 是則不生此

結也. 此意旣不生卽顯法界. 文如前引

經若不可生則不可滅若不可滅無所從來若

經數: 一七八八

經名: 金光明最勝王經疏卷第四末

頁數: 二八○

上              欄

無所從來亦無所去若無所去則非常非斷若

非常非斷則不一不異   贊曰. 三例餘不滅

等七不明. 顯法界有二. 初例後釋難. 遍計所

執體性是無. 如石女兒. 先自現不生如何有

過滅. 亦不從未來因來. 旣是無來何有謝過

去. 旣不從未來來亦無謝過去. 說誰爲常斷.

旣無常斷說誰與諸法爲一異. 故不一異等

約遍計無. 與法界不一異. 不異故遍計卽能

現法界. 不一故法界卽離斷常等. 或不一故

遍計所執卽離斷常等. 約依他聲與木皮等

亦復如是. 聲與皮等一應當聞四聲. 應聞木

皮□手. 以體一故. 如聲若與皮等異應不從

起. 但假和合不可言一異. 餘亦準知. 聲依木

等起不得說一異. 蘊依法界生. 與彼不一異.

旣是不異故依五蘊卽現法界. 以不一故法

界無生滅等

經何以故  贊曰. 下第二釋難. 但釋不一異

有二. 一釋不一難. 二釋不異難. 初釋不一難

中有四. 初段徵. 二[&FFFF]#詰. 三出過. 四結成不

一. 此初也

經此若是一則不異法界   贊曰. [&FFFF]#詰是一

經若如是者凡夫之人應見眞諦得於無上安

樂涅槃  贊曰. 出過. 若法界與五蘊一. 如是

者卽凡夫見五蘊時應見眞諦. 以五蘊卽是

眞如故. 若許爾者凡夫應得無上安樂. 無上

安樂卽大涅槃. 此亦同阿毘達磨經. 境離識

有凡夫自應成無倒智. 以見實故. 旣不成智.

明離識無

經旣不如是故知不一  贊曰. 結成不一. 旣

中              欄

不如是成聖得安樂涅槃. 故知法界與五蘊

不一. 同十八空論難應與如一

經若言異者  贊曰. 下釋不異難. 亦有四. 初

牒徵. 二詰責. 三出過. 四結成. 此初也. 此難

不一異. 同解深密第一瑜伽論七十五. 恐煩

不引

經一切諸佛菩薩行相卽是執著未得解脫煩

惱繫縛  贊曰. 二詰責有三. 一應是執著. 二

應未證涅槃. 三應未離縛. 以如前說不離斷

常見故. 是執著等

經卽不證阿□多羅三□三菩提  贊曰. 出

過. 以有前三過諸佛現應不證. 菩薩當應不

證. 以有執有煩惱故

經何以故一切聖人於行非行同眞實性是故

不異  贊曰. 下結成不異. 初假徵. 何所以故

不得法界與五蘊異. 成云. 一切聖人於行卽

五蘊. 非行卽法界見. 同眞實性離一異相. 是

故不異者結

經故知五蘊非有非無不從因緣生非無因緣

生  贊曰. 下例結成有二. 初結成非生. 次是

聖所知下結成前無名無相等. 此結非生以

例餘不滅等. 成無名相卽總成前八不俱無

名相等. 又結非生中亦結成前. 初略標宗中

遠離二相云非有非無. 或此結前已生未生

云非有非無. 或此非有無通結八不. 以非有

無故. 所以非生滅等. 五蘊眞性不從因緣生.

或遍計所執自性五蘊不從因緣生. 依他五

蘊非無因緣生. 故知八不或約眞如或就遍

計. 非依他起. 設依依他說甚八不. 亦約遍計

下              欄

說

經是聖所知非餘境故亦非言說之所能及無

名無相無因無緣亦無譬喩始終寂靜本來自

空  贊曰. 結成前無名相等. 是聖所知非餘

境成前非校量之所能及. 亦非言說等成前

無名無相. 無因無緣成前非是因緣之所生

故. 亦非譬喩成前非譬喩之所能及. 始終寂

靜等結成五蘊能現法界. 準此文言. 始終寂

靜等前亦合有. 以顯略故. 或始終寂靜本來

自空成前喩中如是鼓聲三世俱空. 前釋爲

勝. 喩及結成顯法說故. 卽解深密經云. 說一

切法本來寂靜自性涅槃之義

經是故五蘊能現法界  下結

經善女天若善男子善女人欲心阿□多羅三

□三菩提異眞異俗難可思量於凡聖境體非

一異不捨於俗不離於眞依於法界行菩提行

贊曰. 佛敎習學之方中第三結勸修學. 非

住涅槃故異眞. 非住生死故異俗. 或四智菩

提及菩提斷. 非卽眞如故異眞. 非卽生死故

異俗. 前依無住修後依稱理修. 此深行相難

以分別尋伺之可思量. 凡夫所見五蘊不離

眞如. 聖者所見眞如不離五蘊云不異. 蘊如

性別云不一. 或聖見五蘊如幻. 凡見爲實云

不一. 同緣五蘊云不異. 或凡見蘊如爲一爲

異. 聖見蘊如非一非異. 俱因緣見解別云非

一異. 此中云凡. 二乘亦是猶有一分異生性

故. 由二乘人見五蘊與法界異故. 一向厭生

死而心涅槃. 凡夫見異故一向怖涅槃而住

生死. 菩薩見於五蘊法界體非一異. 故不捨